Kiváló Minőségű Élelmiszer (KMÉ) védjegy

A Kiváló Minőségű Élelmiszer (KMÉ) védjegy jelenleg az egyik **legmagasabb szintű elismerés Magyarországon** az élelmiszerek viszonylatában. Olyan **nemzeti minőségrendszer**, amelyet az **Európai Unió is hiteles minőségi tanúsítványként** ismer el.

A KMÉ különleges értéke, hogy **folyamatosan bővül**, a valós piaci igényekkel összehangolt, **új pályázható termékkörökkel** egészül ki. Ezzel lehetőséget nyújt a különböző élelmiszeripari területek gyártóinak és márkatulajdonosainak, hogy termékeik kiválóságát tanúsíthassák.

*A KMÉ, a minőség garanciája!*

Hitelességét mindenekelőtt a Nemzeti Élelmiszerlánc-biztonsági Hivatal (Nébih) szaktudásán alapuló, **komplex bírálati rendszer** adja. Így a KMÉ-védjegy nyújtotta garancia maga is sokrétű.

Többszörösen ellenőrzött minőség

A termék tulajdonságai, az előállítás folyamata és a fenntarthatóság alapkövetelmény, ezért a védjegyigénylők helyszíni auditja során, az élelmiszerbiztonsági és -higiéniai szabályokon túl, a teljes gyártási folyamatot ellenőrzik.

Hiteles forrás

A pályázatok elbírálását szakértőkből álló bírálóbizottság végzi, akik szakterületüknek megfelelően bírálják az adott terméket.

Fenntarthatóság

A környezetvédelem kritériumait a termékek előállításától kezdve a csomagolásig szem előtt kell tartani.

Csomagolási technológia

A környezetkímélő és fogyasztóbarát (pl. visszazárhatóság, szállítást, kezelést könnyítő műszaki megoldások) csomagolási technológia alapkövetelmény.

Folyamatos minőség

A sikeres tanúsítási eljárást követően a termék 3 évre nyeri el a KMÉ-védjegy használati jogát. Mivel a termék kimagasló minőségét a védjegyhasználat ideje alatt folyamatosan garantálni kell, az előállító utólagos szemlékre számíthat a ciklus végéig.

**A minőség szubjektív kérdés, azonban a KMÉ-védjegy megbízható segítség a magabiztos választásban.**

A KMÉ-vel mindenki jól jár**,** hiszen a védjegyhasználóknak **jobb piaci lehetőséget biztosít**, míg a keresleti oldalon a **tudatos vásárlói magatartás terjedését** és az általános **élelmiszer-fogyasztási kultúra fejlődését** támogatja.

A KMÉ-védjegy változatai

|  |  |
| --- | --- |
|  |  |
| A **KMÉ-védjegy** a kiválóság biztosítéka a hazai élelmiszereknél. | A **KMÉ arany fokozata** a legtöbb, amit egy magyar élelmiszer kaphat. |

[**Tudatos vásárlóként, válasszon Ön is KMÉ-védjeggyel ellátott élelmiszereket!**](https://kme.hu/vasarloi-oldal/vedjegyes-kereso/)